Riddarar rækta líkama og sál í faðmi fjallanna á heimavelli á Ísafirði . Á Ísafirði hefur verið til staðar hlaupahópur frá árinu 1993 sem ber það herskáa nafn Riddarar Rósu . Starf Riddarana fer að mestu fram á sumrin þó virkni sé einnig í starfinu á veturna . Við fengum Guðbjörgu Rós Sigurðardóttir einn forsvarsmanna Riddaranna til að leiða okkur í allan sannleika um hópinn . Áður en lengra er haldið er rétt að minna á æfingatíma Riddaranna : Hlaupið er frá íþróttahúsinu á Torfnesi á mánudögum og fimmtudögum klukkan 18 . 15 og á laugardögum kl 9.30 ( maí - okt ) Á veturna er hlaup og þrek frá Vallarhúsinu Torfnesi klukkan 18.15 á mánudögum og jóga á fimmtudögum klukkan 18.15 . Hver er saga Riddara Rósu í stuttu máli ? Riddarar Rósu voru stofnaðir árið 1993 . Nafn hópsins er í raun tilvitnun í starfið á þeim tíma en þá voru aðallega karlmenn að hlaupa og svo Rósa Þorsteinsdóttir . Því lá best við að kalla hópinn þessu nafni , Riddarar Rósu . Hve margir eru Riddarar Rósu og hvernig hefur fjöldinn þróast á undanförnumárum ? Hópurinn telur 30 - 40 manns og er hvað fjölmennastur á sumrin . Fram til ársins 2008 var enginn fastur þjálfari , heldur hittumst við þrisvar í viku og hlupum saman . Árið 2008 flutti Martha Ernstsdóttir margfaldur Íslandsmeistari í bæinn og fór að þjálfa hópinn . Þá fóru æfingarnar að vera markvissari , hópurinn stækkaði mikið og lagði í raun grunninn að þeim Riddurum sem eru að hlaupa í dag . Þegar mest var voru um 80 manns á æfingum en síðustu tvö ár hefur kjarninn verið um 20 - 30 manns . Svo hafa aðrir komið og farið eins og gengur . Getuskiptið þið æfingum ? Æfingunum er alltaf getuskipt . Þó svo að Martha sé ekki á staðnum lengur þá sendir hún okkur prógram sem við förum eftir . Það er þrískipt og er alltaf einhver reyndari hlaupari sem stjórnar æfingum hverju sinni . Við byrjum yfirleitt á þvi að hita upp í 15 - 20 mín , hittumst svo á ákveðnum stað og þaðan eru teknir sprettir og eru settin þá mismunandi eftir getu hlaupara . Á laugardögum eru yfirleitt löngu hlaupin og þá hefur það þróast þannnig að hóparnir koma sér saman um að hittast á ákveðnum tíma og hlaupa saman . Eru Riddarar Rósu þrautreyndir hlauparar eða íþróttamenn ? Eða einfaldlega fólk sem langaði að byrja að hreyfa sig ? Meðlimir hópsins hafa í raun margvíslegan bakgrunn . Stór hluti hópsins stundar gönguskíði á veturna með hlaupunum en einnig eru þarna aðilar sem hafa verið í þríþrautum og sundi . Meðlimir hafa tekið þátt í hinum ýmsu þríþrautum , m.a. hálfum og heilum járnkarli og innan hópsins eru einnig gamlar gönguskíðakempur sem halda sér í formi á sumrin með hlaupum . Byrjendurnir hafi flestir lítinn grunn en eiga það sameiginlegt að vilja koma sér af stað í einhverskonar hreyfingu eftir langa hvíld Riddararnir kunna að skemmta sér á æfingum . Hvernig gengur að sníða æfingar að ólíkum þörfum hvers og eins ? Það gengur mjög vel , við reynum að sinna hverjum og einum eins og hægt er . En þar sem enginn þjálfari er á æfingum þá bendum við líka hlaupurum á að hafa samband við Mörthu og getur hún þá svarað spurningum og búið til sér prógram ef þess er þörf . Auðvitað reynum við eftir bestu getu að leiðbeina þeim sem þurfa aðstoð en Martha er alltaf til taks ef á þarf að halda Tekið á því í einu hlaupanna sem Riddarar hafa staðið fyrir . Hvar hlaupið þið aðallega ? Við hittumst yfirleitt við íþróttahúsið Torfnesi og hlaupum við þá þaðan , ýmist út í Hnífsdal eða inn í fjörð . Einnig notum við svolítið skíðaveginn okkar , varnargarðinn og þær brekkur sem við finnum í nágrenninu . Hvað með félagslíf , er mikið um atburði utan æfinga ? Árshátíð Riddaranna er alltaf haldin fyrstu helgina í september en þá er haldin þríþraut Vasa fyrr um daginn og finnst okkur tilvalið að slútta sumrinu með henni . Við höfum ekki farið út saman sem hópur en í haust fórum við þrjú og hlupum í Munchenmaraþoninu og árið 2011 fóru einhverjir til Amsterdam . Á næsta ári eru tíu Riddarar að fara að hlaupa Berlínarmaraþon og svo er stefnan að fara ferð 2016 þar sem allir geta fundið eitthvað við sitt hæfi , 10 , 21 og 42 km . Riddarar Rósu ásamt Höfrungi á Þingeyri standa að Hlaupahátíðinni á Vestfjörðum en við höfum haldið hana síðan 2009 . Hún er alltaf haldin þriðju helgina í júlí og stendur frá föstudegi til sunnudags . Þar er hægt að velja um sjósund , götuhlaup , fjallahjólreiðar , fjallahlaup og skemmtiskokk þannig að allir ættu að geta fundið eitthvað við sitt hæfi . Einnig höfum við haldið maraþonboðhlaup þar sem við söfnum pening fyrir ákveðið málefni og hefur það tekist vel . Höfum haldið boðhlaupið tvisvar og náð að safna ágætis pening fyrir þarft málefni . Eru allir velkomnir , hvernig eiga áhugasamir að bera sig að ? Það eru allir velkomnir í Riddarana , best er að setja sig í samband við okkur í gegnum fésbókarsíðu hópsins en einnig er hægt að senda fyrirspurn á hagu@centrum.is . Á sumrin erum við með fastar æfingar þrisvr í viku þar sem lögð er áhersla á interval og löng hlaup en að auki fá meðlimir sent prógramm frá Mörthu þar sem aukaæfingar eru á . Á veturna höldum við áfram að fá prógam en fastar æfingar eru þrekæfingar og jóga . Við hittumst ekki á ákveðnum tímum yfir veturinn til að hlaupa en það eru einhverjir sem taka sig saman og hlaupa t.d. intervalið saman . Eitthvað að lokum ? Viljum bara hverja alla áhugasama um hlaup að prófa að mæta á Riddara æfingu því enginn verður svikinn af því ....